Opera in Balet SNG Maribor se v letu 2024 poklanjata legendarnemu italijanskemu skladatelju Giacomu Pucciniju z ekskluzivnim opernim paketom:

**»PUCCINI«**

**OPERNI PAKET OB STOLETNICI**

**SMRTI GENIJA ITALIJANSKE OPERE!**

**Giacomo Puccini,** italijanski operni skladatelj, je navdih za svoja glasbenogledališka dela našel v ljubezni in najrazličnejših psiholoških konfliktih, še posebej pa je bil naklonjen ženskim protagonistkam, ki jim je namenjal najvidnejše sopranske vloge in jih za vselej ovekovečil z globoko ekspresivnostjo svoje glasbe. Čeprav je pisal tudi orkestralno, sakralno in komorno glasbo, se je v zgodovino zapisal prav s svojimi opernimi stvaritvami, v katerih je na edinstven način združil lepoto in globok izraz melodije, bogato zvočno paleto orkestra ter napetost dramskega dogajanja.

Vabimo vas, da se nam pridružite na potovanju skozi Puccinijev glasbeni opus s posebnim opernim paketom, ki vključuje pet njegovih večnih mojstrovin.

**MANON LESCAUT**

10. februarja 2024

***Doživite strastno ljubezensko zgodbo Manon in Des Grieuxa v tej čustveno nabit­i operi.***

**LASTOVKA** (**LA RONDINE)**

konec februarja in začetek marca 2024

***Vstopite v čarobni svet ljubezni, hrepenenja in izbranih arij.***

**MADAMA BUTTERFLY**

2. in 24. marca 2024

***Prisluhnite pretresljivi zgodbi o gejši Čočo san in tragičnosti njene neuresničene ljubezni.***

**TOSCA**

maja 2024

***Odkrijte dramatično zgodbo pevke Florie Tosca v svetu političnih intrig in ljubezni***

**TURANDOT**

29. novembra 2024 - Veličastna predstava ob stoletnici smrti G. Puccinija

***Prepustite se harmonijam starodavne Kitajske v Puccinijevem poslednjem spektaklu o kruti princesi Turandot in njenem skrivnostnem snubcu Calafu.***

Pucinnijev paket ponuja ob nakupu vseh štirih Puccinijevih oper kar 25-odstotni popust na skupno ceno vstopnic. Cena celotnega paketa je 100 €.

Zagotovite si svoj paket **»PUCCINI«** že danes in postanite del posebnega slavja Puccinijeve operne umetnosti.